**P R O J E K T N I Z A D A T A K**

**Za modernizaciju nerazvrstane ceste između županijskih cesta Ž2118 i Ž2119**

**u gradu Pregrada, duljine 1410 m**

1. **SADAŠNJE STANJE I ZADAĆE PROJEKTA**

Predmet projektnog zadatka je izrada projekata modernizacije nerazvrstane ceste između županijskih cesta Ž2118 i Ž2119 u gradu Pregrada, duljine 1410 m.

Sadašnje stanje:

Postojeća makadamska prometnica širine je 2,5 do 3,0 metara

Trasa djelomično prolazi urbanim dijelom, dok su ostali dijelovi trase uz prometnicu oranice, pašnjaci te vinogradi i šume.

Zadaće projekta:

- podići razinu sigurnosti i udobnosti sudionicima u odvijanju prometa;

- povećati nosivost kolničke konstrukcije i površinska svojstva kolnika;

- poboljšati horizontalne i vertikalne elemente trase;

- poboljšati elemente poprečnog presjeka ;

- sanirati sustave odvodnje ;

- obnoviti vertikalnu i horizontalnu prometnu signalizaciju te opremu

Projektirana prometnica mora pratiti postojeću uz minimalne korekcije u horizontalnom i vertikalnom smislu. Prometnicu predvidjeti u širini od 3,0 m sa bankinama od 0,5 m. Projektom je potrebno riješiti odvodnju prometnice kao i prometnu signalizaciju.

Kolnik mora biti izrađen u asfaltnom kolničkom zastoru.

1. **GEODETSKI RADOVI**
	1. **Izrada elaborata za evidentiranje postojeće ceste u katastru i zemljišnim knjigama**

Obaveza je projektanta izraditi elaborat za evidentiranje postojeće ceste u katastarskom operatu i zemljišnim knjigama uključujući sve pripremne radove, prikupljanje svih podataka i podloga, sva potrebna snimanja i obrade te u ime naručitelja obaviti upis postojeće ceste u katastarski operat i zemljišne knjige.

* 1. **Izrada geodetskog situacijskog nacrta u mjerilima propisanim za provođenje upravnog postupka**

Obaveza je projektanta izrada geodetskog situacijskog nacrta uključujući sve pripremne radove, prikupljanje svih podataka i podloga, sva potrebna snimanja i obrade i izradu geodetskog situacijskog nacrta prema Pravilniku o geodetskom projektu (NN 12/14) i u svemu prema odgovarajućoj zakonskoj regulativi.

Projektant treba ishoditi ovjeru parcelacijskog elaborata u nadležnom Područnom uredu za katastar tj. Ispostavi kroz koji prolazi dionica ceste.

* 1. **Izrada elaborata „Operativni poligon i reperi“ i elaborata iskolčenja osi trase**

Nakon stabilizacije, mjerenja i računanja operativnog poligona i repera, projektant treba izraditi elaborat „Operativni poligon i reperi“ i elaborat iskolčenja trase, koji trebaju sadržavati sve potrebne podatke za kasnije izvođenje projektom predviđenih radova.

* 1. **Izrada parcelacijskih elaborata**

Projektant treba izraditi parcelacijske elaborate, uključujući sve potrebne pripremne radove, preuzimanje i obnovu postojećeg operativnog poligonskog vlaka ili izradu poligonskog vlaka, snimanje granica katastarskih parcela, granica kulture s izradom skice izmjere, usklađenje zemljišno-knjižnog, katastarskog i stvarnog stanja i izradu prethodnih prijavnih listova, izlaganje uz pozivanje stranaka, prikupljanje potpisa stranaka na izvješće o utvrđivanju postojećih međa i drugih granica i novom razgraničenju, ishođenje suglasnosti da se stranke slažu s parcelacijom svojih nekretnina i kartiranje detalja, uklop osi objekta i širine profila, uklapanje detalja, kartiranje parcelacijske crte odnosno cestovnog zemljišta (poprečni presjek objekta i dodatni zemljišni pojas u dogovoru sa investitorom).

1. **GRAĐEVINSKI PROJEKTI**

**Projekt trase ceste i odvodnje**

Projekt trase i odvodnje treba razraditi za:

- razinu idejnog projekta (za ishođenje lokacijske dozvole)

- razinu glavnog projekta (za ishođenje građevinske dozvole)

Vrste i sadržaj pojedinih razina projekata treba biti sukladna Zakonu o gradnji (NN 153/13) i Zakonu o prostornom uređenju (NN 153/13),

1. **PROVEDBA UPRAVNOG POSTUPKA**
	1. **Ishođenje lokacijske dozvole**

Za provedbu upravnog postupka izdavanja lokacijske dozvole potrebno je :

- Izraditi idejni projekt

- Ishoditi potrebne posebne uvjete građenja

- Izraditi geodetsku situaciju građevine

- Pribaviti kopiju katastarskog plana

- Prije podnošenja zahtjeva za lokacijsku dozvolu potrebno je ishoditi suglasnost naručitelja.

Upravni postupak ishođenja potrebnih posebnih uvjeta građenja i ishođenja lokacijske dozvole potrebno je provesti temeljem Zakona o gradnji (NN 153/13) i Zakona o prostornom uređenju (NN 153/13).

Projektant snosi sve troškove vezane za upravni postupak (objavljivanje poziva za javni uvid i ostalo potrebno za provedbu kompletnog upravnog postupka), osim troškova upravne pristojbe za ishođenje lokacijske dozvole koje snosi naručitelj.

* 1. **Ishođenje građevinske dozvole**

Za provedbu upravnog postupka izdavanja građevinskih dozvola potrebno je :

- Izraditi dokumentaciju za ishođenje potvrda javnopravnih tijela (glavni projekti i potrebni elaborati)

- Izraditi parcelacijske elaborate

Prije podnošenja zahtjeva za građevinsku dozvolu potrebno je ishoditi suglasnost naručitelja.

Upravni postupak ishođenja potvrda javnopravnih tijela na glavne projekte i ishođenja građevinske dozvole potrebno je provesti temeljem Zakona o gradnji (NN 153/13) i Zakona o prostornom uređenju (NN 153/13).

Projektant snosi sve troškove vezane za upravni postupak (objavljivanje poziva za javni uvid i ostalo potrebno za provedbu kompletnog upravnog postupka), osim troškova vodnog doprinosa i troškova upravne pristojbe za ishođenje građevinske dozvole koje snosi naručitelj.